ਵਿਕਟੋਰੀਆ ਦੇ ਡਿਜ਼ੀਟਲ ਕਾਰਜਬਲ ਦਾ ਨਿਰਮਾਣ ਕਰਨਾ

ਕੀ ਤੁਹਾਡਾ ਕਾਰੋਬਾਰ ਡਿਜ਼ੀਟਲ ਹੁਨਰ ਵਾਲੇ ਪ੍ਰਤਿਭਾਸ਼ਾਲੀ ਲੋਕਾਂ ਦੀ ਭਾਲ ਕਰ ਰਿਹਾ ਹੈ?

ਡਿਜ਼ੀਟਲ ਨੌਕਰੀਆਂ ਵਿਕਟੋਰੀਆ ਦੇ ਡਿਜ਼ੀਟਲ ਕਾਰਜਬਲ ਨੂੰ ਵਧਾਉਣ ਵਿੱਚ ਮੱਦਦ ਕਰ ਰਹੀਆਂ ਹਨ

ਜਿਵੇਂ ਕਿ ਡਿਜ਼ੀਟਲ ਤਕਨਾਲੋਜੀਆਂ ਕਾਰੋਬਾਰ ਦੇ ਭਵਿੱਖ ਨੂੰ ਚਲਾਉਂਦੀਆਂ ਹੈ, ਡਿਜ਼ੀਟਲ ਹੁਨਰਾਂ ਦੀ ਮੰਗ ਤੇਜ਼ੀ ਨਾਲ ਵੱਧ ਰਹੀ ਹੈ।

ਇਸ ਮੰਗ ਨੂੰ ਪੂਰਾ ਕਰਨ ਵਿੱਚ ਮੱਦਦ ਕਰਨ ਲਈ, ਵਿਕਟੋਰੀਆ ਦੀ ਸਰਕਾਰ ਡਿਜ਼ੀਟਲ ਹੁਨਰ ਵਾਲੇ 5,000 ਤੱਕ ਦਰਮਿਆਨੇ-ਤਜ਼ਰਬੇ ਵਾਲੇ ਪੇਸ਼ੇਵਰ ਲੋਕਾਂ ਦਾ ਇੱਕ ਨਵਾਂ ਹੁਣਰ ਪੂਲ ਬਣਾ ਰਹੀ ਹੈ।

ਇਹ ਡਿਜ਼ੀਟਲ ਜੌਬਸ ਪ੍ਰੋਗਰਾਮ ਤਜ਼ਰਬੇਕਾਰ ਦਰਮਿਆਨੇ-ਪੇਸ਼ੇ ਵਾਲੇ ਵਿਕਟੋਰੀਅਨਾਂ ਨੂੰ ਡਿਜ਼ੀਟਲ ਪੇਸ਼ੇ ਵਿੱਚ ਜਾਣ ਵਿੱਚ ਮੱਦਦ ਕਰਦਾ ਹੈ।

ਭਾਗੀਦਾਰ 12 ਹਫ਼ਤਿਆਂ ਦੀ ਡਿਜ਼ੀਟਲ ਵਰਕ ਪਲੇਸਮੈਂਟ ਵਿੱਚ ਭੇਜੇ ਜਾਣ ਤੋਂ ਪਹਿਲਾਂ, 12 ਹਫ਼ਤਿਆਂ ਦੀ ਮੁਫ਼ਤ ਡਿਜ਼ੀਟਲ ਹੁਨਰ ਸਿਖਲਾਈ ਲੈਂਦੇ ਹਨ।

ਵਿਕਟੋਰੀਆ ਦੇ ਕਾਰੋਬਾਰ ਸਾਡੇ ਪ੍ਰਤਿਭਾਸ਼ਾਲੀ ਕਰੀਅਰ ਬਦਲਣ ਵਾਲੇ ਲੋਕਾਂ ਲਈ ਅਦਾਇਗੀਸ਼ੁਦਾ ਵਰਕ ਪਲੇਸਮੈਂਟ (ਇਸ ਪ੍ਰੋਗਰਾਮ ਦੁਆਰਾ ਅੰਸ਼ਕ ਤੌਰ 'ਤੇ ਸਬਸਿਡੀ ਪ੍ਰਾਪਤ) ਦੀ ਪੇਸ਼ਕਸ਼ ਕਰਕੇ ਇਸ ਨਵੇਂ ਹੁਣਰ ਪੂਲ ਤੱਕ ਪਹੁੰਚ ਕਰ ਸਕਦੇ ਹਨ।

**ਪ੍ਰਤਿਭਾਸ਼ਾਲੀ ਲੋਕ ਲੱਭੋ**

ਡਿਜ਼ੀਟਲ ਜੌਬਸ ਦੇ ਭਾਗੀਦਾਰ 30+ ਸਾਲ ਦੀ ਉਮਰ ਦੇ ਹਨ, ਵਿਭਿੰਨ ਪਿਛੋਕੜਾਂ ਤੋਂ ਆਉਂਦੇ ਹਨ ਅਤੇ ਵੱਖ-ਵੱਖ ਖੇਤਰਾਂ ਵਿੱਚ ਘੱਟੋ-ਘੱਟ 10 ਸਾਲਾਂ ਦਾ ਅਨੁਭਵ ਰੱਖਦੇ ਹਨ।

ਡਿਜ਼ੀਟਲ ਜੌਬਸ ਦੇ ਭਾਗੀਦਾਰਾਂ ਨੂੰ ਇੱਕ ਮੁਕਾਬਲੇਦਾਇਕ ਤਿੰਨ-ਪੜਾਵੀ ਪ੍ਰਕਿਰਿਆ ਦੁਆਰਾ ਚੁਣਿਆ ਜਾਂਦਾ ਹੈ ਅਤੇ ਉਦਯੋਗ ਦੁਆਰਾ ਸਮਰਥਨ ਪ੍ਰਾਪਤ ਨਵੀਨਤਮ ਡਿਜ਼ੀਟਲ ਹੁਨਰਾਂ ਨਾਲ ਸਿਖਲਾਈ ਦਿੱਤੀ ਜਾਂਦੀ ਹੈ। ਦਰਮਿਆਨੇ-ਤਜ਼ਰਬੇ ਵਾਲੇ ਕਰਮਚਾਰੀ ਹੋਣ ਦੇ ਨਾਤੇ, ਉਹ ਆਪਣੇ ਪਿਛਲੇ ਪੇਸ਼ੇ ਤੋਂ ਬਹੁਤ ਸਾਰੇ ਤਜ਼ਰਬੇ ਅਤੇ ਕੀਮਤੀ ਤਬਾਦਲੇ ਯੋਗ ਹੁਨਰ ਲਿਆਉਂਦੇ ਹਨ ਜੋ ਉਹਨਾਂ ਨੂੰ ਤੁਹਾਡੇ ਕਾਰੋਬਾਰ ਵਿੱਚ ਬੇਸ਼ਕੀਮਤੀ ਅਤੇ ਫੌਰੀ ਯੋਗਦਾਨ ਪਾਉਣ ਦੇ ਯੋਗ ਬਣਾਉਂਦੇ ਹਨ।

ਹਰੇਕ ਭਾਗੀਦਾਰ ਨੇ ਹਾਲ ਹੀ ਵਿੱਚ ਹੇਠਾਂ ਦਿੱਤੇ ਉੱਚ-ਮੰਗ ਵਾਲੇ ਡਿਜ਼ੀਟਲ ਹੁਨਰਾਂ ਵਿੱਚੋਂ ਕਿਸੇ ਇੱਕ ਵਿੱਚ ਉਦਯੋਗ ਸਮਰਥਿਤ ਸਿਖਲਾਈ ਦੇ 12 ਹਫ਼ਤੇ ਪੂਰੇ ਕੀਤੇ ਹਨ:

* ਡਾਟਾ ਵਿਸ਼ਲੇਸ਼ਣ
* ਡਿਜ਼ੀਟਲ ਮਾਰਕੀਟਿੰਗ
* ਸਾਈਬਰ ਸੁਰੱਖਿਆ
* ਕਲਾਊਡ ਕੰਪਿਊਟਿੰਗ
* ਸਾਫ਼ਟਵੇਅਰ ਪ੍ਰੋਗਰਾਮਿੰਗ/ਡਿਵੈਲਪਮੈਂਟ
* ਆਰਟੀਫੀਸ਼ੀਅਲ ਇੰਟੈਲੀਜੈਂਸ/ਮਸ਼ੀਨ ਲਰਨਿੰਗ
* ਪ੍ਰੋਡਕਟ ਮੈਨਜਮੈਂਟ
* ਪ੍ਰੋਜੈਕਟ ਮੈਨਜਮੈਂਟ (Agile)
* ਵੈੱਬ ਡਿਵੈਲਪਮੈਂਟ

**ਡਿਜ਼ੀਟਲ ਜੌਬਸ ਦੇ ਬਿਜ਼ਨਿਸ ਹੋਸਟ ਬਣੋ**

ਡਿਜ਼ੀਟਲ ਜੌਬਸ ਪ੍ਰੋਗਰਾਮ ਭਾਗੀਦਾਰ ਦੀ ਮੇਜ਼ਬਾਨੀ ਕਰਨਾ ਡਿਜ਼ੀਟਲ ਨੌਕਰੀ ਭੂਮਿਕਾਵਾਂ ਲਈ ਤੇਜ਼ੀ ਨਾਲ ਭਰਤੀ ਕਰਨ ਦਾ ਇੱਕ ਵਧੀਆ ਤਰੀਕਾ ਹੈ ਅਤੇ ਤੁਹਾਡੇ ਕਾਰੋਬਾਰ ਵਿੱਚ ਨਵੇਂ ਹੁਨਰ ਅਤੇ ਨਵੀਂ ਪ੍ਰਤਿਭਾ ਲਿਆਉਣ ਦਾ ਇੱਕ ਲਾਗਤ-ਪ੍ਰਭਾਵਸ਼ਾਲੀ ਤਰੀਕਾ ਹੈ।

ਇਹ ਵਿਕਟੋਰੀਆ ਵਾਸੀਆਂ ਨੂੰ ਕਰੀਅਰ ਦੀ ਨਵੀਂ ਦਿਸ਼ਾ ਲੱਭਣ ਵਿੱਚ ਮੱਦਦ ਕਰਨ ਦਾ ਮੌਕਾ ਵੀ ਹੈ, ਖ਼ਾਸ ਤੌਰ 'ਤੇ ਜਿਨ੍ਹਾਂ ਦਾ ਰੁਜ਼ਗਾਰ COVID-19 ਮਹਾਂਮਾਰੀ ਨਾਲ ਪ੍ਰਭਾਵਿਤ ਹੋਇਆ ਹੋ ਸਕਦਾ ਹੈ।

ANZ, Microsoft, Salesforce, Siemens ਅਤੇ ਹੋਰ ਚੋਟੀ ਦੇ ਵਿਕਟੋਰੀਆ ਦੇ ਰੁਜ਼ਗਾਰਦਾਤਾਵਾਂ ਨਾਲ ਜੁੜ੍ਹੋ ਜੋ ਪਹਿਲਾਂ ਹੀ ਡਿਜ਼ੀਟਲ ਜੌਬਸ ਲਈ ਸਾਈਨ ਅੱਪ ਕਰ ਚੁੱਕੇ ਹਨ।

**ਅਰਜ਼ੀ ਕਿਵੇਂ ਦੇਣੀ ਹੈ**

* ਯੋਗ ਕਾਰੋਬਾਰ [ਇੱਥੇ ਰਜਿਸਟਰ ਕਰ ਸਕਦੇ ਹਨ](https://forms.office.com/Pages/ResponsePage.aspx?id=vqAuchw-EUutb5QB1oVuJJXKmyqbahJJnFEoq6qUUNVURTBJUllJVU9VOU9ERUtVWkFVREgwVk1INy4u) (ਰਜਿਸਟ੍ਰੇਸ਼ਨ ਕਰਨ ਲਈ ਕੋਈ ਖ਼ਰਚ ਨਹੀਂ ਹੈ)
* ਅਸੀਂ ਤੁਹਾਨੂੰ ਲੋੜੀਂਦੇ ਲੋਕਾਂ ਅਤੇ ਡਿਜ਼ੀਟਲ ਹੁਨਰਾਂ 'ਤੇ ਚਰਚਾ ਕਰਨ ਲਈ ਤੁਹਾਡੇ ਨਾਲ ਸੰਪਰਕ ਕਰਾਂਗੇ ਅਤੇ ਅਸੀਂ ਤੁਹਾਡੇ ਵੱਲੋਂ ਚੁਣੇ ਜਾਣ ਲਈ ਭਾਗੀਦਾਰਾਂ ਦੀ ਛਾਂਟੀ ਕਰਾਂਗੇ।
* ਤੁਸੀਂ ਇੰਟਰਵਿਊ ਕਰਦੇ ਹੋ ਫਿਰ ਉਹਨਾਂ ਭਾਗੀਦਾਰਾਂ ਨੂੰ ਨਿਯੁਕਤ ਕਰਦੇ ਹੋ ਜਿਨ੍ਹਾਂ ਨੂੰ ਤੁਸੀਂ ਚੁਣਦੇ ਹੋ, ਢੁੱਕਵੀਂ ਸ਼ੁਰੂਆਤੀ-ਪੱਧਰ ਦੀ ਤਨਖ਼ਾਹ ਦਾ ਭੁਗਤਾਨ ਕਰਦੇ ਹੋਏ।
* ਤੁਹਾਨੂੰ ਹਰ ਵਿਅਕਤੀ ਲਈ ਕੰਮ ਦੀ ਪੇਸ਼ਕਸ਼ ਲਈ ਸਰਕਾਰ ਤੋਂ $5,000 ਦੀ ਤਨਖ਼ਾਹ ਸਬਸਿਡੀ ਮਿਲੇਗੀ।
* ਕੰਮ ਦੀ ਪਲੇਸਮੈਂਟ ਘੱਟੋ-ਘੱਟ 12 ਹਫ਼ਤਿਆਂ ਲਈ ਹੁੰਦੀ ਹੈ ਪਰ ਲੰਬੇ ਪਲੇਸਮੈਂਟਾਂ ਲਈ ਭਾਗੀਦਾਰਾਂ ਨੂੰ ਨਿਯੁਕਤ ਕਰਨ ਜਾਂ ਚੱਲ ਰਹੀਆਂ ਨੌਕਰੀ ਭੂਮਿਕਾਵਾਂ ਲਈ ਭਰਤੀ ਕਰਨ ਲਈ ਇਸ ਪ੍ਰਕਿਰਿਆ ਦੀ ਵਰਤੋਂ ਕਰਨ ਲਈ ਤੁਹਾਡਾ ਸੁਆਗਤ ਹੈ।
* ਘੱਟੋ-ਘੱਟ 12-ਹਫ਼ਤੇ ਦੀ ਮਿਆਦ ਤੋਂ ਬਾਅਦ ਤੁਹਾਡੇ ਭਾਗੀਦਾਰ ਨੂੰ ਹੋਰ ਸਮੇਂ ਲਈ ਰੱਖਣ ਦੀ ਕੋਈ ਬੰਦਿਸ਼ ਨਹੀਂ ਹੈ, ਪਰ ਜੇਕਰ ਤੁਹਾਨੂੰ ਲੱਗਦਾ ਹੈ ਕਿ ਉਹ ਤੁਹਾਡੀ ਸੰਸਥਾ ਲਈ ਬਹੁਤ ਵਧੀਆ ਹਨ, ਤਾਂ ਅਸੀਂ ਤੁਹਾਨੂੰ ਉਹਨਾਂ ਨੂੰ ਕੰਮ 'ਤੇ ਬਣਾਏ ਰੱਖਣਾ ਜਾਰੀ ਰੱਖਣ ਲਈ ਉਤਸ਼ਾਹਿਤ ਕਰਦੇ ਹਾਂ।
* ਇਸ ਲਈ ਕੋਈ ਏਜੰਸੀ ਦਾ ਖ਼ਰਚਾ ਜਾਂ ਫ਼ੀਸ ਨਹੀਂ ਹੈ - ਕੇਵਲ ਤੁਹਾਡੇ ਭਾਗੀਦਾਰ ਨੂੰ ਨੌਕਰੀ ਦੇਣ ਦਾ ਖ਼ਰਚ ਹੈ।

ਹੋਰ ਜਾਣਕਾਰੀ ਲਈ [ਇਸ ਪ੍ਰੋਗਰਾਮ ਦੀ ਵੈੱਬਸਾਈਟ 'ਤੇ ਜਾਓ](https://djpr.vic.gov.au/digital-jobs) ਜਾਂ [ਡਿਜ਼ੀਟਲ ਜੌਬਸ ਟੀਮ](https://djpr.vic.gov.au/digital-jobs/digital-jobs-form) ਨਾਲ ਸੰਪਰਕ ਕਰੋ ਅਤੇ ਅਸੀਂ ਜਲਦੀ ਹੀ ਸੰਪਰਕ ਕਰਾਂਗੇ